পল্লবী ফৌজদার (জন্ম ২০শে ডিসেম্বর ১৯৭৯) একজন ভারতীয় বাইকার মহিলা। অতি উচ্চতায় মোটরসাইকেল চালানোর জন্য এবং সামাজিক কাজের জন্য তিনি সর্বাধিক পরিচিত। লিমকা বুক অফ রেকর্ডস- এ তাঁর অনেকগুলি প্রথমবারের মতো ঘটা কর্মকাণ্ড  স্বীকৃত হয়েছে।   প্রারম্ভিক জীবন এবং পটভূমি  পল্লবী ফৌজদার ভারতের উত্তর প্রদেশের আগ্রায় জন্মগ্রহণ করেন। তাঁর বাবা অশোক ফৌজদার, একজন অবসরপ্রাপ্ত ইলেক্ট্রিক্যাল ইঞ্জিনিয়ার। তিনি ১৪ বছর বয়সে তাঁর বাবার মোটরসাইকেল নিয়ে প্রথম মোটরসাইকেল চালানোর আগ্রহ দেখিয়েছিলেন। তিনি ২০০৪ সালে বিয়ে করেন, তাঁর ২ সন্তান রয়েছে এবং তিনি নতুন দিল্লিতে থাকেন।   কর্মজীবন  পল্লবী ফৌজদার নতুন দিল্লিতে একটি রাইডিং গ্রুপে যোগ দিয়ে তাঁর মোটর সাইকেল চালানোর জীবন শুরু করেন। তাঁর প্রথম উল্লেখযোগ্য রাইডিং ছিল ২০১৫ সালে, সমুদ্রপৃষ্ঠ থেকে ৫৬৩৮ মি বা ১৮৭৭৪ ফুট উচ্চতায় মানা পাসে একক যাত্রা। সেইসময় এটি ছিল বিশ্বের সর্বোচ্চ মোটরযোগ্য গিরিপথ। তাঁর কীর্তি লিমকা বুক অফ রেকর্ডস দ্বারা স্বীকৃত হয়েছিল। সে বছর তিনি একটি একক ট্রিপে ৫০০০ মিটারের ওপরে আটটি গিরিপথে মোটর সাইকেল চালিয়ে আরেকটি রেকর্ড তৈরি করেছিলেন। পল্লবী তারপর নতুন গিরিপথ এবং সংকীর্ণ পথ বেছে পাহাড়ে চড়তে থাকেন। তিনি দেশের বিভিন্ন স্থানে কারণ-সচেতনতামূলক রাইড করে সামাজিক কাজও করেছেন। ২০১৭ সালে পল্লবী ভারতের লাদাখ অঞ্চলে মোটর সাইকেল চালান এবং ৫৮০৩ মি বা ১৯৩২৩ ফুট উচ্চতায় উমলিং লা গিরিপথে আরোহণ করেন। তিনি এই কাজে প্রথম ব্যক্তি ছিলেন। উমলিং লা গিরিপথ এখন বিশ্বের সর্বোচ্চ মোটরযোগ্য রাস্তা।   রেকর্ডস  পল্লবীর বর্তমানে নিম্নলিখিত লিমকা বুক রেকর্ড রয়েছে: রেকর্ড প্রদানকারী তারিখ স্থান সূত্র একক ট্রিপে ৫০০০ মিটার উচ্চতার ওপরে আটটি গিরিপথে আরোহণ করা প্রথম মহিলা লিমকা বুক অফ রেকর্ডস, ভারত ১৮ই জুলাই ২০১৫ লাদাখ, ভারত ৫৬৩৮মি বা ১৮৭৭৪ ফুট উচ্চতায় মানা পাসে চড়া প্রথম মহিলা একক মোটরসাইকেল চালক লিমকা বুক অফ রেকর্ডস, ভারত ২৪শে সেপ্টেম্বর ২০১৫ উত্তরাখণ্ড, ভারত ৫৪৭১ মিটার বা ১৭৯৫০ ফুট উঁচুতে অবস্থিত সর্বোচ্চ মিষ্টি জলের হ্রদলেক দেওতাল পর্যন্ত চড়া প্রথম মহিলা মোটরসাইকেল চালক লিমকা বুক অফ রেকর্ডস, ভারত ২৪সে সেপ্টেম্বর ২০১৫ উত্তরাখণ্ড, ভারত প্রথম মোটরসাইকেল চালক যিনি বিশ্বের সদ্য খোলা সর্বোচ্চ মোটরযোগ্য গিরিপথ  উমলিংলা চড়েছেন, পাসটি ৫৮০৩ মিটার বা ১৯৩০৩ ফুট উচ্চতায় অবস্থিত লিমকা বুক অফ রেকর্ডস, ভারত ৪ঠা আগস্ট ২০১৭ লাদাখ, ভারত   স্বীকৃতি এবং পুরস্কার  পল্লবীর কাজ এবং কৃতিত্ব জাতীয় পর্যায়ে স্বীকৃত হয়েছে এবং তিনি নিম্নলিখিত পুরস্কার পেয়েছেন: পুরস্কার প্রদানকারী তারিখ স্থান সূত্র ভারতের রাষ্ট্রপতি কর্তৃক প্রদত্ত নারী শক্তি পুরস্কার ভারত সরকার ৮ই মার্চ ২০১৭ দিল্লি, ভারত উত্তরপ্রদেশের (ইউপি) অসামান্য বিশ্ব মহিলা ইউপি রাজ্যের মুখ্যমন্ত্রী ভারতের ইউপি রাজ্যের সরকার ৩০শে এপ্রিল ২০১৬ লখনউ, ভারত ডিএলএ ওম্যান অফ দ্য ইয়ার পুরস্কার ২০১৬-২০১৭ ডিএলএ সংবাদপত্র ২৪শে মে ২০১৭ আগ্রা, ভারত  ইউপি রাজ্যের মুখ্যমন্ত্রী শ্রী যোগী আদিত্যনাথের রানী লক্ষ্মীবাই বীরতা পুরস্কার ২০১৭। ভারতের ইউপি রাজ্যের সরকার ২৬শে মার্চ ২০১৮ লখনউ, ভারত   সামাজিক কাজ  পল্লবী নারী ও শিশুদের সহায়তার জন্য নারী ও শিশু হেল্পলাইন ১৮১ এবং "বেটি বাঁচাও বেটি পড়াও" প্রচারাভিযানের ব্র্যান্ড অ্যাম্বাসেডর হিসেবে বেসরকারি সংস্থা এবং ইউপি রাজ্য সরকারের মহিলা ও শিশু বিভাগের সাথে কাজ করেছেন।   টেলিভিশন  পল্লবী নিয়মিত টেলিভিশনে এবং ডিডি ন্যাশনাল সহ অনেক গণমাধ্যম হাউসে সাক্ষাৎকার দেন।   তথ্যসূত্র    বহিঃসংযোগ      বিষয়শ্রেণী:নারী শক্তি পুরস্কার বিজয়ী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:আগ্রার ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:উত্তরপ্রদেশের নারী ক্রীড়াবিদ